கொலுசு பார்த்தசாரதி

**கொலுசு பார்த்தசாரதி**(*Kolusu Parthasarathy*)(பிறப்பு: ஏப்ரல் 18, 1965) ஒரு இந்திய அரசியல்வாதி. இவர் தற்போது ஆந்திரப் பிரதேச அரசாங்கத்தில் கேபினட் அமைச்சராகப் பணியாற்றி வருகிறார். ஆந்திரப் பிரதேசத்தின் கிருஷ்ணா மாவட்டத்தில் உள்ள நுஸ்விட் சட்டமன்றத் தொகுதியிலிருந்து தெலுங்கு தேசக் கட்சியைப் பிரதிநிதித்துவப்படுத்துகிறார். 2004, 2009, 2019 மற்றும் 2024 ஆம் ஆண்டுகளில் நான்கு முறை ஆந்திரப் பிரதேச சட்டமன்றத்திற்குத் தேர்ந்தெடுக்கப்பட்டார். முதலில் 2004 இல் வுய்யூர் தொகுதியிலிருந்தும், பின்னர் 2009 மற்றும் 2019 இல் பெனமலுரு தொகுதியிலிருந்தும் தேர்ந்தெடுக்கப்பட்டார். 2024 ஆந்திரப் பிரதேச சட்டமன்றத் தேர்தலுக்கு முன்பு பார்த்தசாரதி தெலுங்கு தேசக் கட்சியில் சேர்ந்தார்.

ஒய்.எஸ். ராஜசேகர் ரெட்டியின் அமைச்சரவையில் கால்நடை பராமரிப்பு, பால்வள மேம்பாடு, மீன்வளம் மற்றும் கால்நடை பல்கலைக்கழக அமைச்சராகப் பணியாற்றினார். பர்தா சாரதிக்கு இடைநிலைக் கல்வி, அரசுத் தேர்வுகள் மற்றும் இடைநிலைக் கல்வித் துறை ஒதுக்கப்பட்டது. இவர் ஒருங்கிணைந்த ஆந்திரப் பிரதேசத்தின் கடைசி இடைநிலைக் கல்வி அமைச்சராக இருந்தார்.
## ஆரம்பகால வாழ்க்கை
பார்த்தசாரதி 1965 ஆம் ஆண்டு ஏப்ரல் 18 ஆம் தேதி ஆந்திரப் பிரதேசத்தின் கிருஷ்ணா மாவட்டத்தில் உள்ள கரகம்பாடு என்ற இடத்தில் ஒரு அரசியல் குடும்பத்தில் பிறந்தார். இவரின் தந்தை கொலுசு பெடா ரெட்டையா ஒரு அரசியல்வாதி, 1991 மற்றும் 1996 ஆம் ஆண்டுகளில் மச்சிலிப்பட்டினம் மக்களவைத் தொகுதியின் உறுப்பினராகத் தேர்ந்தெடுக்கப்பட்டார். இவரின் தாயார் ஒரு இல்லத்தரசி.

## அரசியல் வாழ்க்கை

இந்திய தேசிய காங்கிரஸ் கட்சியின் உறுப்பினராக, 2004 ஆம் ஆண்டு நடைபெற்ற தேர்தலில் வுய்யூர் சட்டமன்றத் தொகுதியிலிருந்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். வுய்யூர் சட்டமன்றத் தொகுதியிலிருந்து இவர் கடைசி சட்டமன்ற உறுப்பினர் ஆவார். ஒய்.எஸ். ராஜசேகர் ரெட்டியின் அமைச்சரவையில் கால்நடை பராமரிப்பு, பால்வள மேம்பாடு, மீன்வளம் மற்றும் கால்நடை மருத்துவப் பல்கலைக்கழக அமைச்சராகப் பணியாற்றினார், மேலும் கே. ரோசய்யாவின் அணியில் அதே அமைச்சகத்தைத் தொடர்ந்தார். தொகுதிகள் மறுசீரமைப்பிற்குப் பிறகு, 2009 தேர்தலில் இரண்டாவது முறையாக பெனமலுரு தொகுதியிலிருந்து சட்டமன்றத்திற்கு பார்த்தசாரதி தேர்ந்தெடுக்கப்பட்டார். என். கிரண் குமார் ரெட்டி அமைச்சரவையை மறுசீரமைத்ததில், சாரதிக்கு இடைநிலைக் கல்வி, அரசு தேர்வுகள், ஏ.பி. குடியிருப்பு கல்வி நிறுவனங்கள் சங்கம், ஹைதராபாத் பொதுப் பள்ளி மற்றும் இடைநிலைக் கல்வி ஆகிய துறைகள் ஒதுக்கப்பட்டன. இவர் ஒருங்கிணைந்த ஆந்திராவின் கடைசி இடைநிலைக் கல்வி அமைச்சராக இருந்தார். இந்திய காங்கிரஸ் ஆந்திரப் பிரதேசத்தை ஆந்திரப் பிரதேசம் மற்றும் தெலுங்கானாவாகப் பிரித்தபோது, ​​இவர் இந்திய காங்கிரஸ் கட்சியிலிருந்து ராஜினாமா செய்து, கிருஷ்ணா மாவட்டத் தலைவர்களில் சமைக்யந்திரா இயக்கத்தில் முக்கிய பங்கு வகித்தார்.

2014 ஆம் ஆண்டு பார்த்தசாரதி ஒய்.எஷ்.ஆர் காங்கிரஸ் கட்சியில் சேர்ந்தார். இவர் பெனமலூருவை விட்டு வெளியேறி 2014 ஆம் ஆண்டு மச்சிலிப்பட்டினம் தொகுதிக்கான போட்டியில் தோல்வியடைந்தார். கிருஷ்ணா மாவட்டத்திற்கான ஒய்.எஷ்.ஆர் காங்கிரஸ் கட்சியின் செயல் தலைவராக உள்ளார். சாரதி ஆந்திரப் பிரதேசத்திற்கான சிறப்பு அந்தஸ்துக்காகப் போராடினார். சிறப்பு அந்தஸ்து பிரச்சினையில் கிருஷ்ணா மாவட்டத்தின் அனைத்துக் கட்சித் தலைவர்களையும் ஒரே மேடையில் கொண்டு வந்தார். 2019 பொதுத் தேர்தலில் பெனமலூருக்கான ஆந்திரப் பிரதேச சட்டமன்ற உறுப்பினராகப் போட்டியிட்டு 11,317 வாக்குகள் வித்தியாசத்தில் வெற்றி பெற்றார்.

## சாதனைகள்
*2004 ஆம் ஆண்டு நடைபெற்ற தேர்தலில் வுய்யூர் சட்டமன்றத் தொகுதியில் இருந்து முதன்முறையாக சட்டமன்ற உறுப்பினராக தேர்ந்தெடுக்கப்பட்ட இவர், வுய்யூர் தொகுதியின் கடைசி சட்டமன்ற உறுப்பினர் ஆவார்.
*இவர் ஒருங்கிணைந்த ஆந்திர மாநிலத்திற்கான கால்நடை பராமரிப்பு அமைச்சராகப் பணியாற்றினார்.
*இவர் ஒருங்கிணைந்த ஆந்திர மாநிலத்திற்கான கடைசி இடைநிலைக் கல்வி அமைச்சர் ஆவார்.
*சட்டமன்ற உறுப்பினராகப் போட்டியிட்ட ஒவ்வொரு முறையும் வெற்றி பெற்றார்.
## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்